**JOBOPSLAG: BRÆNDER DU FOR AT BRÆNDE FUGTIGT TRÆ AF?**

Trives du med at have mange pinde over ilden? Kan du bevare roen, når 7-årige Sisse for tredje gang har forlagt sin støvle? Er du omstillingsparat til dansk vejr?

Så er det måske dig, vi søger som vores nye Key Scout Manager hos [Bjørnstrup Gruppe]. Vi er nemlig i rivende udvikling og har ekspanderet betragteligt de seneste år. Vil du være en del af succesen?

OM DIG:

* Du er en holdspiller, der kan lede exceptionelt unge teams til både personlige og fælles sejre
* Du tør gå forrest, når svævebanen skal prøvekøres, eller gryderetten smages
* Du formår at have mange rafter i luften
* Du er proaktiv og kan eksekvere, hvis bålet går ud, eller teltene oversvømmes
* Du kan forklare forældre-stakeholders om vores standarder for risk management

DET TILBYDER VI:

* En dynamisk arbejdsplads med lysår til loftet, bogstaveligt talt
* Interessant frokostordning med et touch af New Nordic og røg
* Bonusordning, der inkluderer grineflip, storslået natur og livskvalitet
* Glæden ved at gøre verden til et lidt bedre sted ved at udvikle børn og unge

Erfaring fra branchen ikke nødvendig. Vi står for et oplæringsforløb i bl.a. Kompas 1.0, FireStarter Basics CS, TRANGIA2 og HjemV Doc.

**Hvem er vi?**  
Vi er en engageret og herlig spejdergruppe i [Lille Bjørnstrup] med omkring [100] spejdere fra [børnehavealderen og op til 10. klasse], der holder til ved [skovbrynet i Bjørneskoven].  
  
Dertil er vi en flok engagerede ledere i forskellige aldre og med forskellig baggrund. Fælles for os er, at vi kan lide at være ude i naturen, at udfordre og udvikle børn og unge samt at have det sjovt sammen.

**Læs om stillingen på:**

[Bjørnstrupspejder.dk]